Rikunarita-ORG/Wikinium huggingface dataset:
# ISBN

13 ciparus garais ISBN svītrkods
**Starptautiskais grāmatas standartnumurs** (angļu: *International Standard Book Number*, ISBN) ir unikāls grāmatu starptautisks identifikatornumurs. ISBN ir veidots, vadoties pēc 9 ciparu grāmatas standartnumuru sistēmas (SBN), kuru izveidoja Gordons Fosters 1960. gados. ISBN sistēmu lieto vairāk nekā 150 valstīs. Šis kods tiek piešķirts publiski pieejamiem monogrāfiskiem izdevumiem. 13 ciparu garais kods sastāv no pieciem elementiem (kas katrs ir jāatdala viens no otra): prefikss, reģistrācijas grupa, reģistrants, publikācija, kontrolcipars.

## Ārējās saites

* ISBN rokasgrāmata
# Internet Movie Database

| *Internet Movie Database* (IMDb) |
| --- |
|  |
| Pamatinformācija |
| Lapas veids | Tiešsaistes datubāze |
| Īpašnieks | Amazon.com |
| Izveidotāji | Kols Nīdhems |
| Darbību uzsāka | 1990. gada 17. oktobrī |
| Valodas | angļu |
| Komerciāla | Jā |
| Reģistrācija | Reģistrēšanās cilvēkiem ir ieteicama, lai varētu piedalīties diskusijās, pievienot komentārus, novērtēt |
| Reģistrētie lietotāji | 57 miljoni |
| Popularitāte | ▼ 49  |
| Mājaslapa | imdb.com |

**Interneta filmu datubāze** (angļu: I**nternet **M**ovie **D**ata**b**ase*, saīsināti **IMDb**) ir tiešsaistes datubāze ar informāciju par filmām, aktieriem, televīzijas šoviem un datorspēlēm. IMDb izveidoja datorprogrammētājs Kols Nīdhems. Darbība tika uzsākta 1990. gada 17. oktobrī. 1998. gadā IMDb nonāca Amazon.com īpašumā.

2014. gada decembrī, IMDb datubāzē bija iekļautas 3 109 500 filmas un televīzijas seriālu sērijas, kā arī 6 263 500 personības. IMDb ir 57 miljonu reģistrētu lietotāju un ir Alexa Top 50 populārāko interneta lapu sarakstā.

## Skatīt arī

* IMDb Top 250

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Internet Movie Database.

* *Brockhaus Enzyklopädie* raksts (vāciski)

* Oficiālā mājaslapa (angliski)
# Aktieris

Aktieri *Comédie-Française* teātrī (1720)
**Aktieris** vai **aktrise** ir persona, kas atveido lomu teātra izrādē, filmā, televīzijas vai radio iestudējumā vai citā dramatizējumā. Eiropā līdz 17. gadsimtam par aktieri varēja kļūt vienīgi vīrieši, jo tika uzskatīts, ka sievietei kāpt uz skatuves ir apkaunojoši. Sieviešu lomas atveidoja vīrieši vai zēni. Savukārt mūsdienās sievietes bieži vien atveido zēnus.

## Vēsture

Aktiermāksla ir viena no senākajām mākslas formām. Tā radās jau senajā Grieķijā, kur aktieri piedalījās tragedijās un komēdijās. Grieķu aktieri valkāja maskas, kas pastiprināja balss skaņu un attēloja emocijas. Arī Senajā Romā un Indijā aktiermāksla ieņēma nozīmīgu vietu kultūras dzīvē.

Viduslaikos Eiropā teātris attīstījās baznīcas liturģiskajos uzvedumos, bet vēlāk radās ceļojošās trupas, kas izklaidēja publiku laukumos un gadatirgos. 16.—17. gadsimtā Itālijā populāra kļuva *Commedia dell’arte*, improvizācijas teātra forma ar tipizētiem tēliem.

No 18. gadsimta aktiermāksla kļuva profesionālāka — izveidojās pastāvīgi teātri, aktieru skolas un režijas māksla. 20. gadsimtā aktiermāksla attīstījās arī kino un televīzijā, kur parādījās jaunas izteiksmes formas un tehnikas.

## Aktiera darbs

Aktiera uzdevums ir atveidot tēlu, interpretējot autora radīto materiālu un sadarbojoties ar režisoru, scenogrāfu, kostīmu mākslinieku un citiem radošajiem darbiniekiem. Aktieris izmanto balss, ķermeņa un emociju izteiksmes līdzekļus, lai pārliecinoši iemiesotu tēlu.

Mūsdienu aktiermākslā tiek izmantotas dažādas aktieru tehnikas, piemēram:

* Staņislavska sistēma — balstīta uz psiholoģisko ticamību un iekšējo pārdzīvojumu;
* Bertoļa Brehta episkā teātra metode, kas akcentē skatītāja domāšanu, nevis emocionālu līdzpārdzīvojumu;
* Metodes aktiermāksla (*Method Acting*) — aktieris dziļi identificējas ar lomu, balstoties personiskā pieredzē.

## Aktiermāksla kino un televīzijā

Kino un televīzijas aktiermāksla atšķiras no teātra ar kameras tuvplāniem un montāžas iespējām, tāpēc aktieriem jāstrādā ar smalkākām, dabiskākām izteiksmes niansēm. Filmu aktieriem bieži jāspēj atkārtot vienas un tās pašas ainas daudzkārt, saglabājot emocionālo intensitāti.

Daudzi aktieri strādā gan teātrī, gan kino, bet daži specializējas tikai vienā no šiem mākslas veidiem. Balss aktieri (vai dublētāji) atveido tēlus animācijā, datorspēlēs un radio iestudējumos.

## Aktieru izglītība un profesija

Aktiera profesija prasa plašu sagatavotību — skatuves runu, kustību, vokālu un improvizāciju. Latvijā aktierus sagatavo, piemēram, Latvijas Kultūras akadēmijā un Liepājas Universitātē.

Aktieru darbs ir emocionāli un fiziski intensīvs, bieži ar neregulāru darba grafiku, taču tas sniedz arī radošu piepildījumu un sabiedrisku atzinību.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Aktieris.

* Mūsdienu Ukrainas enciklopēdijas raksts (ukrainiski)
* *Encyclopædia Universalis* raksts (franciski)
* Enciklopēdijas *Krugosvet* raksts (krieviski)
# Kerola Lombarda[labot | labot pirmkodu]

| **Kerola LombardaCarole Lombard* |
| --- |
| Kerola Lombarda filmā *Nothing Sacred* (1937) |
| Dzimusi |
1908. gada 6. oktobrī  Fortveina, Indiāna, ASV |
| Mirusi |
1942. gada 16. janvārī (33 gadu vecumā)  Klārkas apgabals, Nevada, ASV |
| Nodarbošanās |
Aktrise |
| Darbības gadi |
1921—1942 |
| Dzīvesbiedrs | * Viljams Pauels (1931—1933, šķīrušies)
* Klārks Geibls (1939—1942)
 |

**Kerola Lombarda** (angļu: *Carole Lombard*; dzimusi 1908. gada 6. oktobrī, mirusi 1942. gada 16. janvārī) bija amerikāņu aktrise.

## Kinoaktrises karjera

Pazīstama ar lomām ekscentriskajās komēdijās 1930. gados. Filmējusies tādās filmās kā *My Man Godfrey* (1936), *Nothing Sacred* (1937), *Made for Each Other* (1939), *To Be or Not to Be* (1942). Par lomu filmā *My Man Godfrey* tika nomināta Amerikas Kinoakadēmijas balbai kā labākā aktrise. 1930. gadu beigās bija augstāk apmaksātā aktrise Holivudā ar 500 tūkstošiem ASV dolāru lieliem ieņēmumiem (šī summa vairākas reizes pārsniedza ASV prezidenta atalgojumu).

Jau ilgi pēc nāves, 1960. gadā Lombardai piešķīra zvaigzni Holivudas Slavas alejā. 1999. gadā Amerikas Kinoinstitūta sarakstā AFI 100 gadi... 100 zvaigznes Lombarda tika ierindota 23. vietā starp visu laiku izcilākajām sieviešu kārtas zvaigznēm.

## Personīgā dzīve

1931. gadā Lombarda apprecējās ar aktieri Viljamu Pauelu, bet 1933. gadā izšķīras. 1939. gadā pēc viņa apprecējās ar aktieri Klārku Geiblu. Abi viens otrā bija atraduši savu īsto mīlestību, bet 1942. gada 16. janvārī Lombarda gāja bojā aviokatastrofā. Viņa bija devusies līdzekļu vākšanas braucienā uz savu dzimto Indiānas štatu, savācot 2 miljonu dolārus par kara laika obligācijām. Viņu braucienā pavadīja viņas māte un MGM studijas pārstāvis Oto Vinklers. Lombarda gribēja atpakaļceļā doties ar lidmašīnu, lai ātrāk atgrieztos mājās, bet viņas māte un Vinklers baidījās lidot un gribēja braukt ar vilcienu. Lombarda piedāvāja pieņemt lēmumu, metot monētu, un liktenīgā izvēle krita uz atgriešanos ar lidmašīnu. Lidmašīna ietriecās kalnā un visi 22 pasažieri un apkalpes locekļi gāja bojā.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Kerola Lombarda.

* *Encyclopædia Britannica* raksts (angliski)
* *Brockhaus Enzyklopädie* raksts (vāciski)

* *IMDb* profils (angliski)
* *AllMovie* profils (angliski)
# Holivuda (Losandželosa)

| Holivuda  |
| --- |
| Losandželosas pilsētas daļa |
| *Hollywood* |
|  |
| Holivudas zīme |
| HolivudaRādīt kartē "ASV"HolivudaRādīt kartē "Kalifornija" |
|
Koordinātas: ﻿ / ﻿ |
| Valsts |  Amerikas Savienotās Valstis |
| Štats |  Kalifornija |
| Apgabals |
Losandželosas apgabals |
| Platība |
|  • Kopējā |
9,1 km2 |
| Augstums |
108 m |
| Iedzīvotāji
(2015) |
|  • kopā |
210 511 |
|  • blīvums |
9 394,4/km² |
| Laika josla |
PST (UTC-8) |
| Pasta indekss | 27606 |
| Mājaslapa | www.hollywood.com |
|  **Holivuda Vikikrātuvē** |

**Holivuda** (angļu: *Hollywood* — ‘akmeņozolu mežs’) ir Losandželosas pilsētas rajons Kalifornijas štatā, ASV. Holivuda ir pazīstama visā pasaulē kā ASV filmindustrijas centrs un nereti tiek lietots kā apzīmējums visām ASV tapušajām filmām.

Holivudas pakalnā, kas paceļas virs pilsētas, atrodas slavenais uzraksts *HOLLYWOOD*, kas tika izveidots 1923. gadā kā *HOLLYWOODLAND*, lai reklamētu nekustamā īpašuma pārdošanu. 1949. gadā tika izlemts noņemt uzraksta beigu daļu "LAND" sakarā ar tā nestabilo konstrukciju. 1978. gadā uzraksts tika pilnībā atjaunots. Pašreizējais 9 balto burtu uzraksts ir 15 metrus augsts un 137 metrus garš.

## Vēsture

Holivudas kā filmindustrijas centra pirmsākumi ir meklējami 1911. gadā, kad šeit pirmā filmu studiju izveidoja *David Horsley's Nestor Company*. Tajā pašā gadā uz Holivudu no Ņujorkas pārvācās 15 citas ar filmindustriju saistītas komānijas. Kā iemesls tam bija ilgāks dienas garums, labāks klimats, kā arī negatīvais kompānijas *Motion Picture Patents* spiediens, kas izpaudās kā augstas samaksas par licenšu iegūšanu un lielas sodanaudas par neiestāšanos kompānijas biedru rindās. Mūsdienās lielākās filmu studijas Holivudā ir *Universal Pictures* un *Warner Bros.*

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Holivuda.

* *Encyclopædia Britannica* raksts (angliski)
* *Brockhaus Enzyklopädie* raksts (vāciski)
* Mūsdienu Ukrainas enciklopēdijas raksts (ukrainiski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
# Viktors Flemings

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|

| Viktors Flemings *Victor Fleming* |
| --- |
|  |
| Personīgā informācija |
| Dzimis | 1889. gada 23. februārī  Lakanjada Flintridža, Kalifornija, ASV |
| Miris | 1949. gada 6. janvārī (59 gadi)  Kotonvuda, Arizona, ASV |
| Pilsonība |  ASV |
| Nodarbošanās | kinorežisors, kinooperators un producents |
| Darbības gadi | 1910–1949 |

 |

**Viktors Flemings** (angļu: *Victor Fleming*; dzimis 1889. gada 23. februārī, miris 1949. gada 6. janvārī) bija amerikāņu kinorežisors, kinooperators un kinoproducents, viens no populārākajiem kino autoriem 20. gadsimta trīsdesmito gadu ASV. Vispazīstamākās ir Fleminga 1939. gada filmas "Oza zemes burvis" un "Vējiem līdzi". Par filmu "Vējiem līdz" 1939. gadā viņš saņēma Amerikas Kinoakadēmijas balvu kategorijā "Labākais režisors".

## Ārējās saites

* Vikikrātuvē par šo tēmu ir pieejami multivides faili. Skatīt: Viktors Flemings.

* *IMDb* profils (angliski)
* *AllMovie* profils (angliski)

* *Encyclopædia Britannica* raksts (angliski)
* *Brockhaus Enzyklopädie* raksts (vāciski)
* *Encyclopædia Universalis* raksts (franciski)
# Viljams Vailers[labot | labot pirmkodu]

| **Viljams VailersWilliam Wyler* |
| --- |
|  |
| Dzimis |
1902. gada 1. jūlijā  Milūza, Vācijas Impērija (tagad  Francija) |
| Miris |
1981. gada 27. jūlijā (79 gadu vecumā)  Losandželosa, Kalifornija, ASV |
| Nodarbošanās |
Kinorežisors, producents |
| Darbības gadi |
1925—1970 |

**Viljams Vailers** (angļu: *William Wyler*; dzimis **Vilhelms Veilers** (vācu: *Wilhelm Weiller*) 1902. gada 1. jūlijā, miris 1981. gada 27. jūlijā) bija Vācijas ebreju izcelsmes amerikāņu kinorežisors, producents un scenārists.

Uzņēmis tādas filmas kā "Ben-Hurs" (1959), *The Best Years of Our Lives* (1946) un *Mrs. Miniver* (1942), par kuru režisēšanu Vailers saņēma Amerikas Kinoakadēmijas balvu kā labākais režisors, filmas attiecīgajā gadā tika atzītas arī par gada labākajām. Pirmoreiz Amerikas Kinoakadēmijas balvai kā labākais režisors tika nominēts par filmu *Dodsworth* (1936). Vailers ar 12 nominācijām ir labākā režisora balvai visvairāk nominētais cilvēks Amerikas Kinoakadēmijas balvas pasniegšanas ceremonijā. No viņa režisētajām filmām 36 reizes kāds no aktieriem ir ticis nominēts Amerikas Kinoakadēmijas balvai, 14 balvas tikušas arī iegūtas.

Ir režisējis dažāda žanra filmas, tai skaitā vesternus, drāmas, melodrāmas, trillerus, komēdijas, romantiskās filmas, teātra izrāžu ekranizācijas. Citas populāras viņa uzņemtas filmas ir "Smieklīgais skuķis" (1968), "Kā nozagt miljonu" (1966), *The Children's Hour* (1961), *The Big Country* (1958), "Romas brīvdienas" (1953), *The Heiress* (1949), *The Letter* (1940), *The Westerner* (1940), *Wuthering Heights* (1939), *Jezebel* (1938), *Dodsworth* (1936) un *Hell's Heroes* (1930).

## Atsauces

## Ārējās saites

* *IMDb* profils (angliski)
* *AllMovie* profils (angliski)
# V. S. Van Daiks

| **V. S. Van DaiksW. S. Van Dyke* |
| --- |
| V. S. Van Daiks 1933. gadā |
| Dzimis |
1889. gada 21. martā  Sandjego, Kalifornija, ASV |
| Miris |
1943. gada 5. februārī (53 gadu vecumā)  Losandželosa, Kalifornija, ASV |
| Nodarbošanās |
kinorežisors, scenārists |
| Darbības gadi |
1915—1942 |

**Vūdbridžs Strongs Van Daiks II** (angļu: *Woodbridge Strong Van Dyke II*; dzimis 1889. gada 21. martā, miris 1943. gada 5. februārī) bija amerikāņu kinorežisors un scenārists.

Savu karjeru sācis mēmā kino laikā, bet režisējis arī vairākas populāras skaņu filmas. Pazīstamākās no tām ir *Tarzan the Ape Man* (1932), "Tievais vīrs" (1934), *Manhattan Melodrama* (1934), "Sanfrancisko" (*San Francisco*, 1936), "Tievajam vīram pa pēdām" (*After the Thin Man*, 1936), "Marija Antuanete" (*Marie Antoinette*, 1938), *Another Thin Man* (1939) un *Shadow of the Thin Man* (1941). Par filmām "Tievais vīrs" un "Sanfrancisko" nominēts Amerikas Kinoakadēmijas balvai kategorijā "Labākais režisors".

## Ārējās saites

* Vikikrātuvē par šo tēmu ir pieejami multivides faili. Skatīt: V. S. Van Daiks.

* *IMDb* profils (angliski)
* *AllMovie* profils (angliski)
# Sesils Demills[labot | labot pirmkodu]

| **Sesils DemillsCecil B. DeMille* |
| --- |
| Sesils Demills 1920. gados |
| Dzimis |
1881. gada 12. augustā  Ešfīlda, Masačūsetsa, ASV |
| Miris |
1959. gada 21. janvārī (77 gadu vecumā)  Losandželosa, Kalifornija, ASV |
| Nodarbošanās |
kinorežisors, aktieris |
| Darbības gadi |
1899—1958 |
| Bērni |
4 |

**Sesils Blaunts Demills** (angļu: *Cecil Blount DeMille*; dzimis 1881. gada 12. augustā, miris 1959. gada 21. janvārī) bija amerikāņu kinorežisors un aktieris. Demills ir viens no kino aizsācējiem ASV, kā arī viens no komerciāli visveiksmīgākajiem kino režisoriem vēsturē. Veidojis vairākas episkās filmas. Demills bija aktīvs brīvmūrnieks.

Savu skatuves aktiera karjeru sācis 1900. gadā. 1912. gadā bijis viens no *Paramount Pictures* dibinātājiem. Demilla pirmā režisētā filma *The Squaw Man* (1914) bija arī viena no pirmajām filmām, kas uzņemta Holivudā. Demilla zināmākā mēmā kino filma ir *The Ten Commandments* (1923), kas saņēma gan kritiķu atzinību, gan komerciālus panākumus. Citas populāras Demilla mēmā kino filmas ir *Carmen* (1915), *The Cheat* (1915), *Male and Female* (1919) un *The King of Kings* (1927).

"Kleopatra" (*Cleopatra*, 1934) kļuva par Demilla pirmo filmu, ko nominēja Amerikas Kinoakadēmijas balvai kategorijā "Labākā filma". Filma *Union Pacific* (1939) kļuva par pirmā Kannu kinofestivāla Zelta palmas zara ieguvēju. Lielus panākumus guva arī reliģiska drāma *Samson and Delilah* (1949). Filma "Lieliskākā izrāde uz zemes" (*The Greatest Show on Earth*, 1952) saņēma Kinoakadēmijas balvu kategorijā "Labākā filma" un Zelta globusa balvu kategorijā "Labākā drāmas filma", bet Demillu nominēja Kinoakadēmijas balvai kategorijā "Labākais režisors". Demilla pēdējo filmu "Desmit baušļi" (1956) nominēja Kinoakadēmijas balvai septiņās kategorijās un tā, ņemot vērā inflāciju, ir viena no visu laiku pelnošākajām filmām vēsturē.

## Ārējās saites

* Vikikrātuvē par šo tēmu ir pieejami multivides faili. Skatīt: Sesils Demills.
* *Cecil B. DeMille Foundation*

* *IMDb* profils (angliski)
* *Internet Broadway Database* profils (angliski)
* *AllMovie* profils (angliski)

* *Encyclopædia Britannica* raksts (angliski)
* *Visuotinė lietuvių enciklopedija* raksts (lietuviski)
* *Brockhaus Enzyklopädie* raksts (vāciski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
* Enciklopēdijas *Krugosvet* raksts (krieviski)
# Ričards Flaišers[labot | labot pirmkodu]

| **Ričards FlaišersRichard Fleischer* |
| --- |
| Ričards Flaišers 1946. gadā |
| Dzimis |
1917. gada 8. decembrī  Bruklina, Ņujorka, ASV |
| Miris |
2006. gada 25. martā (88 gadu vecumā)  Vudlendhilsa, Kalifornija, ASV |
| Nodarbošanās |
kinorežisors |
| Darbības gadi |
1946—1993 |
| Bērni |
3 |

**Ričards Flaišers** (angļu: *Richard Fleischer*; dzimis 1917. gada 8. decembrī, miris 2006. gada 25. martā) bija amerikāņu kinorežisors, kura karjera ilga četras desmitgades.

Tādu Holivudas lielbudžeta filmu režisors, kā zinātniskās fantastikas filmas "20 000 ljē pa jūras dzelmi" (*20,000 Leagues Under the Sea*, 1954), *Fantastic Voyage* (1966) un "Zaļais soilents" (1973), vēsturiskās filmas "Vikingi" (*The Vikings*, 1958), reliģisko filmu *Barabbas* (1961), mūziklu "Doktors Dūlitls" (*Doctor Dolittle*, 1967), kara filmu *Tora! Tora! Tora!* (1970), melodrāmu *Mandingo* (1975), piedzīvojumu filmas "Konans iznīcinātājs" (*Conan the Destroyer*, 1984) un "Rudā Sonja" (1985).

Flaišera dokumentālā filma *Design for Death* (1947) saņēma Amerikas Kinoakadēmijas balvu kategorijā "Labākā dokumentālā filma". Režisējis arī kriminālfilmas *The Narrow Margin* (1952), *Compulsion* (1959), *The Boston Strangler* (1968), *10 Rillington Place* (1971) un *The Don Is Dead* (1973), muzikālo filmu "The Jazz Singer (1980) un šausmu filmu *Amityville 3-D* (1983).

Flaišers nekad netika uzskatīts par autorkino veidotāju un nebija īpaši atzīts mākslinieks, tomēr daudzas viņa filmas bija finansiāli un komerciāli veiksmīgas.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Ričards Flaišers.

* *IMDb* profils (angliski)
* *AllMovie* profils (angliski)
# Leo Makerijs

| **Leo MakerijsLeo McCarey* |
| --- |
|  |
| Dzimis |
1898. gada 3. oktobrī  Losandželosa, Kalifornija, ASV |
| Miris |
1969. gada 5. jūlijā (70 gadu vecumā)  Santamonika, Kalifornija, ASV |
| Nodarbošanās |
režisors, producents, scenārists |
| Bērni |
1 |
|

Apbalvojumi

|  |
| --- |
|  |
| Amerikas Kinoakadēmijas balva |
| * 1937: labākais režisors ("Briesmīgā patiesība")
* 1944: labākais režisors (*Going My Way*)
* 1944: labākais literatūras oriģinālavots (*Going My Way*)
 |

 |

**Tomass Leo Makerijs** (angļu: *Thomas Leo McCarey*; dzimis 1898. gada 3. oktobrī, miris 1969. gada 5. jūlijā) bija amerikāņu kinorežisors, producents un scenārists. Iesaistījies gandrīz 200 filmu veidošanā. Režisējis vairākas zināmas kinokomēdijas un romantiskās filmas.

Saņēmis divas Amerikas Kinoakadēmijas balvas kategorijā "Labākais režisors" par filmām "Briesmīgā patiesība" (1937) un *Going My Way* (1944). Par filmu *Going My Way* saņēmis arī balvu kategorijā "Labākais literatūras oriģinālavots".

Bijis režisors arī tādām filmām kā "Pīles zupa" (*Duck Soup*, 1933), *Ruggles of Red Gap* (1935), *Make Way for Tomorrow* (1937), *Love Affair* (1939), "Svētās Marijas baznīcas zvani" (*The Bells of St. Mary's*, 1945), *My Son John* (1952) un "Neaizmirstamais romāns" (*An Affair to Remember*, 1957).

## Ārējās saites

* Vikikrātuvē par šo tēmu ir pieejami multivides faili. Skatīt: Leo Makerijs.

* *Encyclopædia Britannica* raksts (angliski)
* *Encyclopædia Universalis* raksts (franciski)

* *IMDb* profils (angliski)
* *AllMovie* profils (angliski)
# Viljams Velmans[labot | labot pirmkodu]

| **Viljams VelmansWilliam A. Wellman* |
| --- |
|  |
| Dzimis |
Viljams Augusts Velmans 1896. gada 29. februārī  Brūklaina, Masačūsetsa, ASV |
| Miris |
1975. gada 9. decembrī (79 gadu vecumā)  Losandželosa, Kalifornija, ASV |
| Nodarbošanās |
kinorežisors, producents, scenārists, aktieris, pilots |
| Darbības gadi |
1919—1958 |

**Viljams Augusts Velmans** (angļu: *William Augustus Wellman*; dzimis 1896. gada 29. februārī, miris 1975. gada 9. decembrī) bija amerikāņu kinorežisors, scenārists, producents, aktieris un lidotājs. Veidojis kriminālfilmas, piedzīvojumu filmas un spraiga sižeta filmas, vairākas viņa filmas ir par aviācijas tēmu. Viena no šādām filmām *Wings* (1927) 1. Kinoakadēmijas balvu pasniegšanas ceremonijā saņēma balvu par labāko filmu.

Savas karjeras laikā režisējis vairāk nekā 80 filmas gan mēmā kino ērā, gan Holivudas Zelta laikmetā. Par filmu "Zvaigzne ir dzimusi" (*A Star Is Born*, 1937) saņēmis Amerikas Kinoakadēmijas balvu kategorijā "Labākais literatūras oriģinālavots". Par filmām "Zvaigzne ir dzimusi", *Battleground* (1949) un *The High and the Mighty* (1954) Velmanu nominēja Kinoakadēmijas balvai kategorijā "Labākais režisors".

Režisējis arī tādas filmas kā "Sabiedrības ienaidnieks" (1931), *Night Nurse* (1931), *Wild Boys of the Road* (1933), *Nothing Sacred* (1937), *The Ox-Bow Incident* (1943), *Yellow Sky* (1948) un *Track of the Cat* (1954).

Bijis kaujas pilots Franču Ārzemnieku leģiona rindās Pirmā pasaules kara laikā.

## Ārējās saites

* Vikikrātuvē par šo tēmu ir pieejami multivides faili. Skatīt: Viljams Velmans.

* *IMDb* profils (angliski)
* *AllMovie* profils (angliski)

* *Encyclopædia Britannica* raksts (angliski)
* *Encyclopædia Universalis* raksts (franciski)
# Autoritatīvā vadība

**Autoritatīvā vadība** bibliotēku zinātnē ir bibliotēkas katalogu un bibliogrāfiskās informācijas organizācija. Tas tiek darīts ar katrai tēmai piešķirtu konkrētu nosaukumu. Šie unikālie virsraksti tiek konsekventi izmantoti katalogā un darbojas kopā ar citiem organizatoriskajiem datiem. Katram virsrakstam ir īss apraksts par izmantošanu un darbības jomu. Šī organizācija palīdz bibliotēku darbiniekiem kataloga uzturēšanā.

Kataloģizētāji katrai vienībai (autors, grāmata, izdevniecība) piešķir unikālu teksta identifikatoru, kas tiek izmantots visu vienību aprakstā, kuros tiek izmantota šī vienība.
# Saskaņotais pasaules laiks[labot | labot pirmkodu]

**Saskaņotais pasaules laiks**, **koordinētais pasaules laiks** jeb **UTC** (no angļu: *Universal Time Coordinated*) ir starptautisks, ļoti precīzs un stabils laika noteikšanas standarts, ko izstrādājusi ASV jūras observatorija. UTC ir plašāk zināms kā abreviatūra GMT (angļu: *Greenwich Meridian Time*).

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Saskaņotais pasaules laiks.

* *Encyclopædia Britannica* raksts (angliski)
* *Visuotinė lietuvių enciklopedija* raksts (lietuviski)
# RKO Pictures[labot | labot pirmkodu]

| RKO Pictures |
| --- |
|  |
| Darbības joma |
kino |
| Dibināts |
1929. gada 25. janvāris (kā *RKO Productions Inc.*) |
| Dibinātājs |
Deivids Sarnofs |
| Beidza pastāvēt |
1959. gads |
| Galvenais birojs |  Ņujorka, ASV |

RKO Radio Pictures Inc., bieži pazīstama kā RKO Pictures vai vienkārši RKO, bija ASV filmu ražošanas un izplatīšanas uzņēmums, kas dibināts 1929. gadā. Holivudas "Zelta laikmeta" brīdī tā bija viena no "Lielā piecinieka" filmu studijām.

Studija iemantoja atpazīstamību 1930. gados izplatot vairākus populārus mūziklus ar Fredu Astēru un Džindžeru Rodžersu galvenajās lomās. Vairāki pazīstami aktieri, kā Ketrina Hepbērna un Roberts Mičums, slavu iemantoja, piedaloties *RKO* filmās. Studija bija pazīstama arī ar vairākām kinokomēdijām, kurās galveno lomu atveidoja Kerijs Grānts. Studija producējusi un izplatījusi trīs no visu laiku pazīstamākajām filmām: "Karalis Kongs" (*King Kong*, 1933), "Pilsonis Keins" (1941) un "Brīnišķā dzīve" (1946).

1948. gadā uzņēmumu pārņēma Hovards Hjūzs. Studija viņa vadībā kļuva nesakārtota un piedzīvoja pagrimumu līdz to 1955. gadā pārņēma *General Tire and Rubber Company*. 1957. gadā studija pārtrauca producēšanu, bet divus gadus vēlāk beidza pastāvēt pavisam.

## Ārējās saites

* Vikikrātuvē par šo tēmu ir pieejami multivides faili. Skatīt: RKO Pictures.

* *Encyclopædia Britannica* raksts (angliski)
* *Encyclopædia Universalis* raksts (franciski)